CELEX: E2006J0003
Language: hu
Date: 2007-05-30
Title: Bírósági ítélet ( 2007. május 30. ) az E-3/06. számú ügyben – Ladbrokes Ltd és Norvégia kormánya, Kulturális és Egyházügyi Minisztérium, Norvégia kormánya, Mezőgazdasági és Élelmiszerügyi Minisztérium (Letelepedés joga – Szolgáltatásnyújtás szabadsága – A szerencsejátékra és a fogadásokra vonatkozó nemzeti korlátozások – Törvényes célok – Alkalmasság/következetesség – Szükségesség – Külföldi szerencsejáték-szolgáltatások nyújtása és értékesítése)

13.12.2007   
            
            
               HU
            
            
               Az Európai Unió Hivatalos Lapja
            
            
               C 301/17
            
         
      BÍRÓSÁGI ÍTÉLET
   
   (2007. május 30.)
   az E-3/06. számú ügyben
   Ladbrokes Ltd és Norvégia kormánya, Kulturális és Egyházügyi Minisztérium, Norvégia kormánya, Mezőgazdasági és Élelmiszerügyi Minisztérium
   
      (Letelepedés joga – Szolgáltatásnyújtás szabadsága – A szerencsejátékra és a fogadásokra vonatkozó nemzeti korlátozások – Törvényes célok – Alkalmasság/következetesség – Szükségesség – Külföldi szerencsejáték-szolgáltatások nyújtása és értékesítése)
   
   (2007/C 301/09)
   Az E-3/06 Ladbrokes Ltd és a Kulturális és Egyházügyi Minisztérium és a Mezőgazdasági és Élelmiszerügyi Minisztérium által képviselt norvég kormány – Oslo kerületi bíróságához (Oslo tingrett) benyújtott, a letelepedési jogra és az EGT-n belüli szabad szolgáltatásnyújtásra vonatkozó szabályok értelmezése iránti kérelem ügyben a Carl Baudenbacher elnökből és előadó bíróból, Henrik Bull és Thorgeir Örlygsson bírókból álló bíróság 2007. május 30-án a következő ítéletet hozta:
   
               1.–3.
            
            
               
                  Az EGT-megállapodás 31. és 36. cikke szerinti kizárás elkerülése érdekében a nemzeti jogszabályok, melyek meghatározzák, hogy 1. a szerencsejáték bizonyos fajtáit kizárólag állami tulajdonban levő szerencsejáték-vállalat kínálhatja, melynek nyeresége kulturális és sportcélokat szolgál, 2. a lóverseny-fogadási licencek csak nonprofit szervezeteknek vagy a lótenyésztést támogató vállalatoknak nyújthatók, és 3. bizonyos szerencsejáték-formákra irányuló licencek csak humanitárius vagy szociális célt szolgáló nonprofit szervezeteknek és társaságoknak nyújthatók, és olyan törvényes célokat kell, hogy szolgáljanak, mint a szerencsejáték-függőség elleni küzdelem és a közrend fenntartása. A törvényes célokat megfelelő és következetes módon kell elérni, a jogszabályok nem léphetnek túl a szóban forgó célok eléréséhez szükséges mértéken.
               
            
         
               4.
            
            
               
                  Az EGT-jog szerint a humanitárius és szociális célok finanszírozása csupán előnyös következményt jelenthet, nem pedig a szóban forgó és ahhoz hasonló jogszabályok megalkotásának kizárólagos okát. Másrészt önmagában a magánnyereség megakadályozásának célja elvileg indokolhatja az ilyen jogszabályokat. A nemzeti szerencsejáték-politikának azonban tükröznie kell az e cél alapját képező morális aggályokat.
               
            
         
               5.
            
            
               
                  Az EGT-megállapodás 36. cikke szerint – amennyiben a nemzeti bíróság arra a következtetésre jut, hogy a szerencsejáték törvény és a totalizatőr törvény szerint létrehozott monopólium törvényes korlátozást jelent – a nemzeti hatóságoknak jogában áll megtiltani a külföldről származó szerencsejáték-szolgáltatások nyújtását és értékesítését, attól függetlenül, hogy ezek a származási országban legálisak-e vagy sem. Ez arra az esetre is érvényes, ha a nemzeti bíróság megállapítja, hogy a lottótörvényben meghatározott kereskedelmi szolgáltatók kizárása a szolgáltatások szabad nyújtásának törvényes korlátozása.
               
               Amennyiben a nemzeti bíróság megállapítja, hogy az említett három törvényben meghatározott bármely kereskedelmi szerencsejáték-szolgáltató kizárása nem indokolt, az EGT-n belüli védelmi szintek között fennálló lehetséges eltérések tekintetében szükség lehet licencre. A nemzeti intézkedések ugyanakkor nem léphetnek túl a célok eléréséhez szükséges mértéken. Az intézkedéseknek megkülönböztetés-mentesnek kell lenniük és figyelembe kell venniük a szolgáltatás nyújtója által már teljesített, a származási országban az ilyen tevékenységek gyakorlására meghatározott követelményeket.